2. ปัจจัยความเสี่ยง

1.  ความเสี่ยงด้านรายได้

    1.  โครงสร้างของรายได้

  รายได้หลักของบริษัทฯเกิดจากการผลิตและการขายผลิตภัณฑ์หนังแท้สำหรับรถยนต์
  ซึ่งไม่ใช่แค่สำหรับเบาะรถยนต์เท่านั้น แต่รวมไปถึงพวงมาลัยและกระปุกเกียร์
  ขั้นตอนที่จะได้มาของธุรกิจคือการประกวดราคาแข่งขันกับคู่แข่ง
  โดยบริษัทฯจะเสนอราคาให้โดยตรงไปยังบริษัทผู้ผลิตรถยนต์สำหรับรถยนต์เป็นรุ่นๆไป
  โดยจะไม่มีการทำสัญญาว่าจ้างให้เป็นผู้ส่งมอบเพียงรายได้
  เนื่องจากเป็นนโยบายของผู้ผลิตรถยนต์ที่ต้องการได้รับข้อเสนอที่ดีที่สุดสำหรับรถยนต์ในแต่ละรุ่น
  และไม่ต้องการผูกขาดการซื้อจากผู้ส่งมอบเพียงรายเดียวสำหรับรถยนต์ทุกรุ่น อย่างไรก็ตาม
  เมื่อบริษัทฯได้รับหนังสือแต่งตั้งให้เป็นผู้ส่งมอบในรถยนต์รุ่นใดรุ่นหนึ่งแล้ว
  ทางผู้ผลิตรถยนต์จะออกจดหมายยืนยันการสั่งซื้อและอนุมัติให้บริษัทฯส่งมอบสินค้าให้สำหรับรถยนต์รุ่นนั้นๆตลอดช่วงเวลาการผลิตรถยนต์
  ซึ่งโดยปกติจะอยู่ในช่วง 4-8 ปี

  สัดส่วนหลักของรายได้มาจากการขายเพื่อผลิตในประเทศ
  แต่บางส่วนของรถยนต์ที่ผลิตในประเทศโดยใช้หนังแท้ของบริษัทฯนี้จะทำการส่งออกโดยผู้ผลิตรถยนต์ในรูปของรถยนต์สำเร็จรูป
  เนื่องจากรายรับของบริษัทฯขึ้นอยู่กับอุตสาหกรรมรถยนต์ ดังนั้นบริษัทฯจะได้รับผลกระทบอย่างมาก
  หากอุตสาหกรมมตกต่ำ อย่างไรก็ตาม
  ทางบริษัทฯได้พยายามที่จะกระจายความเสี่ยงโดยการทำธุรกิจในตลาดใหม่ๆที่ซึ่งยังมีความต้องการเพิ่มขึ้นเพื่อลดการพึ่งพาตลาดภายในประเทศเพียงอย่างเดียว

2.  การแข่งขันทางธุรกิจ

  สภาวะการแข่งขันภายในประเทศของผลิตภัณฑ์หนังแท้ สำหรับรถยนต์ยังไม่ถือว่าหนักมากนัก
  เนื่องมาจากความต้องการด้านคุณภาพที่เข้มงวดจากบริษัทผู้ผลิตรถยนต์
  บริษัทใดก็ตามที่ต้องการจะได้รับการอนุมัติอยู่ในรายชื่อผู้ส่งมอบนั้น
  จะต้องสามารถผลิตสินค้าที่เป็นไปตามความต้องการที่ระบุอยู่ในข้อกำหนดของผู้ผลิตรถยนต์
  และมีผู้ส่งมอบภายในประเทศไม่กี่รายมีทำธุรกิจนี้ในปัจจุบัน

  แม้ว่ามาตรการการกีดกันทางการค้าจะลดลงอันเนื่องมาจากข้อผูกผันตาม
  ข้อตกลงเปิดเสรีทางการค้า (FTA)
  ซึ่งเป็นมาตรการที่จะเอื้อประโยชน์ให้กับผู้ผลิตรถยนต์ในการใช้วัตถุดิบจากต่างประเทศภายใต้นโยบายการจัดหาแหล่งวัตถุดิบจากทั่วโลก
  (Global Sourcing Policy)
  แต่ยังคงเป็นการยากสำหรับผู้ผลิตหนังแท้รายใหม่จากต่างประเทศที่จะเข้าสู่ธุรกิจนี้
  เนื่องจากข้อกำหนดของภาครัฐในการจัดพื้นที่เฉพาะสำหรับอุตสากรรมฟอกหนัง
  และการใช้เวลาที่ยาวนานในการพัฒนาและอนุมัติผู้ส่งมอบรายใหม่และผลิตภัณฑ์ใหม่ อย่างไรก็ดี
  ผลกระทบจากสิทธิประโยชน์ดังกล่าวยังคงมีผลต่อบริษัทฯอยู่ไม่มากก็น้อยในอนาคต
  โดยจะต้องการแข่งขันมากขึ้นไม่ว่าจะเกิดจากการลงทุนโดยตรงจากโรงงานฟอกย้อมจากต่างประเทศหรือจากการนำเข้าโดยผู้ส่งมอบที่ได้รับการอนุมัติจากต่างประเทศ

3.  สินค้าทดแทน

  รถยนต์โดยส่วนใหญ่ยังคงใช้วัสดุที่เป็นผ้าหรือหนังเทียมมากกว่าอันเนื่องจากต้นทุนที่ถูก
  อย่างไรก็ตาม หนังแท้ได้รับความนิยมมากขึ้นในปัจจุบัน
  ในฐานะที่เป็นภาพลักษณ์ของความหรูหราที่มาพร้อมกับความคงทน และดูแลรักษาง่าย
  ดังนั้นผู้ผลิตรถยนต์ทั้งหลายจึงนิยมที่ใช้หนังแท้ในการยกระดับภาพลักษณ์ของรถยนต์ของตนเอง
  และใช้กระตุ้นความต้องการซื้อรถยนต์คันใหม่ของผู้บริโภค
  ด้วยเหตุผลที่หนังแท้ได้รับความนิยมมากขึ้น
  จึงได้มีความพยายามอย่างต่อเนื่องที่จะพัฒนาสินค้าทดแทนเพื่อมาแทนที่หนังแท้ด้วยราคาที่ต่ำกว่า
  ซึ่งถ้าสินค้าทดแทนพัฒนาจนสำเร็จแล้ว บริษัทฯน่าจะได้รับผลกระทบจากการแทนที่ดังกล่าว

  อย่างไรก็ตาม หนังแท้มีคุณลักษณะเฉพาะตัว เช่นความอ่อนนุ่มเมื่อสัมผัสและมีความคงทนมากกว่า
  ดังนั้นทางบริษัทฯยังคงเชื่อมั่นว่าไม่มีผลิตภัณฑ์ใดสามารถมาแทนที่หนังแท้ได้ในอนาคตอันใกล้

2.  ความเสี่ยงด้านการบริหารต้นทุน

2.1) แหล่งของวัตถุดิบ

  โดยส่วนใหญ่แล้ว วัตถุดิบที่ใช้ในการผลิตปัจจุบันจะนำเข้ามาจากต่างประเทศ
  ไม่ว่าจะเป็นการซื้อโดยตรงจากต่างประเทศหรือซื้อผ่านตัวแทนในประเทศ
  และสัดส่วนใหญ่ของการนำเข้าด้านต้นทุนคือหนังสัตว์ดิบ
  มีความเป็นไปได้ในอนาคตที่บริษัทฯอาจจะประสบปัญหาการขาดแคลนวัตถุดิบ
  หรือราคาของวัตถุดิบสูงขึ้นอันเนื่องมาจากการบริโภคเนื้อวัวที่ลดลง
  หรือจากการแพร่ระบาดของโรค อย่างเช่นโรควัวบ้าซึ่งเคยเกิดขึ้น

  อย่างไรก็ตาม
  ทางบริษัทฯได้จัดการความเสี่ยงดังกล่าวโดยการกระจายการสั่งซื้อจากหลากหลายแหล่งซึ่งอยู่ในภูมิภาคที่ต่างกัน
  เช่น จากประเทศสหรัฐอเมริกา สหภาพยุโรป ออสเตรเลีย จีน และรวมถึงในประเทศไทย
  วิธีการที่ให้ผลดีในด้านที่ป้องกันการขาดแคลนวัตถุดิบเพราะบริษัทฯสามารถสั่งซื้อวัตถุดิบจากภูมิภาคอื่นที่ซึ่งไม่ประสบปัญหาหรือประสบปัญหาน้อยกว่าแหล่งอื่นๆ
  ในขณะเดียวกันวิธีการนี้ยังช่วยเพิ่มอำนาจในการต่อรองเพื่อให้ได้ราคาที่ดีที่สุด อย่างไรก็ตาม
  ทางบริษัทฯไม่ได้พิจารณาเพราะด้านราคาเท่านั้น
  แต่ยังรวมไปถึงด้านคุณภาพและการจัดส่งที่ตามความต้องการอีกด้วย
  เพื่อที่จะรักษาคุณภาพของผลิตภัณฑ์ของบริษัทฯให้อยู่ในระดับดีและไม่มีปัญหาการขาดแคลน
  ด้วยวิธีการเหล่านี้ บริษัทฯยังไม่เคยประสบปัญหาการขาดแคลนวัตถุดิบมาก่อน

2.2) ความผันผวนของราคาวัตถุดิบ

  ต้นทุนส่วนใหญ่มาจากหนังสัตว์ดิบและเคมี โดยมีสัดส่วนประมาณร้อยละ 80 ของต้นทุนทั้งหมด
  ซึ่งต้นทุนดังกล่าวจะเป็นไปตามภาวะความต้องการของตลาดโลก
  หรืออาจจะสามารถเปลี่ยนแปลงได้ด้วยเหตุผลพิเศษตามโอกาส ยกตัวอย่างเช่น
  การที่ราคาขึ้นจากปัญหาโรควัวบ้า นอกจากนี้
  ราคาของหนังสัตว์ดิบยังสามารถเปลี่ยนแปลงตามการเปลี่ยนแปลงของราคาน้ำมันซึ่งจะส่งผลต่อต้นทุนค่าขนส่งที่อาจสูงขึ้น
  ผลลัพธ์ของปัจจัยต่างๆที่กล่าวมาแล้วนั้น บริษัทฯอาจจะต้องแบกรับต้นทุนการผลิตที่สูงขึ้น
  อย่างไรก็ตาม
  บริษัทฯยังคงที่จะสามารถเจรจาต่อรองราคากับผู้ผลิตรถยนต์ตามข้อเท็จจริงที่เป็นสาเหตุให้ราคาสูงขึ้น

3.  ความเสี่ยงด้านกระบวนการผลิต

3.1) การเปลี่ยนแปลงเทคโนโลยีการผลิต

  ประเด็นด้านสิ่งแวดล้อมกลายเป็นหัวข้อที่เข้มงวดที่จะต้องนำมาพิจารณามากขึ้นในทุกๆประเทศ
  โดยเฉพาะอย่างยิ่งในกลุ่มของสหภาพยุโรป เช่นเดียวกันกับผู้ผลิตรถยนต์ที่อยู่ในตลาดดังกล่าว
  ทั้งนี้มาจากปัญหาภาวะโลกร้อนที่มีผลต่อความเป็นอยู่อย่างเด่นชัด
  หนังแท้สำหรับรถยนต์จำเป็นจะต้องมีการผลิตที่สอดคล้องกับสถานการณ์นี้เช่นเดียวกันกับวัสดุอื่นๆที่ใช้ในรถยนต์
  หนังแท้ที่ปราศจากสารโครเมียมจึงได้ถูกนำเสนอขึ้นมาแทนที่หนังแท้ที่มีสารโครเมียมด้วยจุดประสงค์ที่จะลดมลภาวะทางน้ำจากกระบวนการผลิต
  และยังสามารถที่จะกำจัดได้ง่ายโดยไม่มีสารอันตรายหลงเหลืออยู่หลังจากหมดอายุการใช้งาน

  เพื่อที่จะกระบวนการได้ทำงานอย่างถูกต้อง และสามารถผลิตสินค้าได้อย่างมีคุณภาพ
  ทางบริษัทฯจึงได้แยกสายการผลิตของหนังแท้ที่มีสารโครเมียมออกจากหนังแท้ที่ปราศจากสารโครเมียม
  ยิ่งไปกว่านั้น สารเคมีสำหรับผลิตภัณฑ์ทั้งสองชนิดยังมีคุณสมบัติที่แตกต่างโดยสิ้นเชิง ดังนั้น
  บริษัทฯจึงจำเป็นต้องบริหารสารเคมีนั้นให้ดีเพื่อขจัดความเสี่ยงที่จะมีสารเคมีผิดประเภท

3.2) ความเสียหายของเครื่องจักรและเครื่องมือการผลิต

  โดยหลักแล้ว บริษัทฯใช้เครื่องจักรและเครื่องมือในการผลิตสินค้า เริ่มตั้งแต่กระบวนการฟอกย้อม
  กระบวนทำสี จนถึงกระบวนการตัด และเย็บขึ้นรูป
  และในปัจจุบันบริษัทฯยังใช้กำลังการผลิตเกือบร้อยละ 80 ของกำลังการผลิตทั้งหมด
  ดังนั้นจึงมีความเป็นไปได้ที่จะเกิดปัญหาการจัดส่งล่าช้า
  หรือขาดการจัดส่งถ้าเครื่องจักรและเครื่องมือเกิดความเสียหาย เพื่อป้องกันเหตุการณ์ดังกล่าว
  บริษัทฯได้วางแผนการบำรุงรักษาในลักษณะที่ป้องกันความเสียหายเพื่อทำให้เกิดความมั่นใจว่าเครื่องจักรและเครื่องมือทั้งหมดอยู่ในสภาพพร้อมใช้งานอย่างต่อเนื่อง
  อย่างไรก็ตาม
  หากเกิดเหตุการณ์ที่จะต้องหยุดการผลิตอันเนื่องมาจากเหตุการณ์ที่ไม่อาจคาดการณ์ที่ทำให้เครื่องจักรเสียหาย
  บริษัทฯยังคงมีอะไหล่สำรองสำหรับเครื่องจักรสำคัญ หรือเครื่องจักรเฉพาะเพื่อที่จะทดแทนได้ทันที
  นอกจากนี้
  ทางบริษัทฯยังมีสินค้าคงคลังสำรองไว้ตลอดตามประมาณการของลูกค้าเพื่อจะรับรองว่าจะไม่เกิดปัญหาการขาดส่ง

4.  ความเสี่ยงด้านทรัพยากรบุคคล

การพึ่งพาบุคลากรที่มีความเชี่ยวชาญ

  เนื่องจากหนังแท้เป็นผลิตภัณฑ์ที่มีลักษณะเฉพาะด้วยเป็นวัสดุธรรมชาติ
  ซึ่งต้องอาศัยบุคลากรที่มีความชำนาญในอุตสาหกรรมนี้อย่างจำกัด
  นอกจากนี้กระบวนการผลิตที่ปลายน้ำ เช่น การตัด
  และการเย็บยังต้องการบุคลที่มีทักษะในการทำงานอย่างมากเพื่อที่จะสามารถผลิตสินค้าที่ประณีตได้
  ดังนั้นจึงเป็นการยากสำหรับบริษัทฯที่จะรับรองว่าบุคลากรที่มีความชำนาญและมีประสบการณ์เหล่านั้นจะทำงานกับบริษัทฯตลอดไป

  เพื่อที่จะคลอบคลุมประเด็นข้างต้น ทางบริษัทฯจึงมีการจัดการใน 3 แนวทาง ได้แก่
  การนำเครื่องจักรและเครื่องมือมาอำนวยความสะดวกหรือทดแทนการทำงานด้วยคน
  ถัดมาคือการจัดฝึกอบรมอย่างต่อเนื่องเพื่อที่จะสร้างบุคลากรรุ่นใหม่มาทดแทน และสุดท้ายคือ
  การเสนอผลประโยชน์และสวัสดิการที่สมเหตุสมผล
  รวมไปถึงการให้แรงจูงใจสำหรับการทำงานเมื่อประสบความสำเร็จตามเป้าหมาย
  ทั้งนี้เพื่อที่จะจูงใจให้ทรัพยากรบุคคลที่มีคุณค่าเหล่านั้นอยู่กับบริษัทฯ

5.  ความเสี่ยงทางด้านการเงิน

  ความเสี่ยงจากความผันผวนของอัตราแลกเปลี่ยน

  บริษัทฯ มีการนำเข้าวัตถุดิบเช่นหนังดิบ และเคมีภัณฑ์ จากต่างประเทศเช่น สหรัฐอเมริกา
  ออสเตรเลีย สิงคโปร์ เยอรมัน แอฟริกาใต้ อูกันดา และ เคนย่า
  ซึ่งในปัจจุบันได้มีการชำระเงินเป็นเงินเหรียญสหรัฐ เป็นหลัก ในขณะเดียวกันบริษัทฯ
  ก็มีการส่งออกซึ่งมีรายรับเป็นเงินเหรียญสหรัฐเช่นกัน อย่างไรก็ตาม ทางบริษัทฯ
  มีนโยบายในการบริหารความเสี่ยงจากอัตราแลกเปลี่ยนโดยวิธีการบริหารความเสี่ยงแบบธรรมชาติ
  (Natural hedge)
  โดยการนำเงินตราต่างประเทศที่ได้รับจากการส่งออกไปชำระค่าวัตถุดิบที่ต้องชำระเป็นเงินสกุลต่างประเทศ
  อีกทั้งบริษัทฯ ได้นำนโยบายในการป้องกันความเสี่ยงโดยนำเครื่องมือทางการเงินมาใช้เช่น
  การซื้อเงินตราต่างประเทศล่วงหน้า (Forward contract)
  มาใช้โดยพิจารณาตามความเหมาะสมของสถานการณ์ที่เกิดขึ้นในช่วงเวลาดังกล่าว
  โดยไม่มีนโยบายในการเก็งกำไรจากอัตราแลกเปลี่ยนแต่อย่างใด
  ทำให้บริษัทฯสามารถบรรเทาความเสี่ยงอันเนื่องมาจากความผันผวนของอัตราแลกเปลี่ยนลงได้